Diari Oficial de la Generalitat Valenciana


Sumari del DOGV 5195, del 09-02-2006 (2006/1287)

RESOLUCIÓ de 30 de gener de 2006, del conseller de Justícia, Interior i Administracions Públiques, per la qual es publica la llista provisional d'admesos i exclosos a les proves selectives d'accés al grup B, sector administració general, torn d'accés lliure, Convocatòria 56/2004, corresponent a l'oferta d'ocupació pública de la Generalitat Valenciana de 2004.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5195

Data del DOGV
:   09-02-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/1287


Organisme emissor
:   Conselleria de Justícia, Interior i Administracions Públiques

Tipus de document
:   Resolució

RESOLUCIÓ de 30 de gener de 2006, del conseller de Justícia, Interior i Administracions Públiques, per la qual es publica la llista provisional d'admesos i exclosos a les proves selectives d'accés al grup B, sector administració general, torn d'accés lliure, Convocatòria 56/2004, corresponent a l'oferta d'ocupació pública de la Generalitat Valenciana de 2004. [2006/A1287]  
D'acord amb el que establix l'article 10.1 del Decret 33/1999, de 9 de març i amb la base 7.2 de l'Orde de 15 de setembre de 2005, de la Conselleria de Justícia i Administracions Públiques, Convocatòria 56/2004, per la qual es convoquen proves selectives d'accés al grup B, sector administració general, torn d'accés lliure (DOGV núm. 5.109, de 7 d'octubre de 2005), resolc:  
Primer  
Publicar la llista d'aspirants admesos que s'indiquen en l'annex I de la present resolució. Els aspirant que apareguen en la llista d'admesos assenyalats amb un asterisc han de manifestar per escrit l'opció de Dret o Econòmiques, triada per a realitzar la prova establida en la convocatòria.  
Segon  
Publicar la llista d'aspirants exclosos, amb l'expressió dels motius de la seua exclusió, que s'indiquen en l'annex II de la present resolució.  
Tercer  
Els aspirants disposen d'un termini de 10 dies, comptats a partir de l'endemà de la publicació de la present resolució en el Diari Oficial de la Generalitat Valenciana, per a esmenar els errors que hagen motivat la no-admissió o presentar les al·legacions que consideren convenients, de conformitat amb l'article 71 de la Llei 30/1992, de Règim Jurídic de les Administracions Públiques i de Procediment Administratiu Comú, modificat per la Llei 4/1999.  
Quart  
A la sol·licitud d'esmena d'errors s'hauran d'adjuntar els documents preceptius no presentats i, si és procedent, fotocòpia de la sol·licitud de les proves; es presentaran davant del Registre General de Documents de la Conselleria de Justícia, Interior i Administracions Públiques, carrer de l'Historiador Chabàs, número 2, 46926 València, a les oficines de la Direcció Territorial de Justícia i Administracions Públiques a Alacant i Castelló o a les oficines públiques a què es referix l'article 38.4 de la Llei 30/1992, de 26 de novembre.  
València, 30 de gener de 2006.. El conseller de Justícia, Interior i Administracions Públiques (per delegació de firma en virtut de Resolució del conseller de Justícia i Administracions Públiques, d' 01.03.2005), el director general d'Administració Autonòmica: Miguel Antonio Crespo Marzal.